Kolm aastat hiljem, 1921, uuris Vilmsi ja tema kaaslaste võimalikku sattumist Suursaarele ka Soome. Saare toonane tsiviilkomandant T. J. Ketonen kinnitas, et mainitud ajavahemikul pole Suursaarel eestlasi käinud "ei vastu oma tahtmist ega omal soovil sealsete sõjaväeosade teada". See on usutav, kuna klapib kokku Vilmsi enda plaaniga Suursaart vältida. Soomlased uurisid seda hiljem veel teist korda, kuid jõudsid samale  järeldusele.